CELEX: 32017R1977
Language: sk
Date: 2017-10-26 00:00:00
Title: Vykonávacie nariadenie Komisie (EÚ) 2017/1977 z 26. októbra 2017, ktorým sa zrušuje vykonávacie nariadenie (EÚ) č. 876/2014 o zatriedení určitého tovaru do kombinovanej nomenklatúry

1.11.2017   
            
            
               SK
            
            
               Úradný vestník Európskej únie
            
            
               L 285/1
            
         VYKONÁVACIE NARIADENIE KOMISIE (EÚ) 2017/1977
   z 26. októbra 2017,
   ktorým sa zrušuje vykonávacie nariadenie (EÚ) č. 876/2014 o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
   keďže:
   
               (1)
            
            
               Vykonávacím nariadením (EÚ) č. 876/2014 (2) Komisia zatriedila prenosný prístroj na batériu určený na zachytávanie a záznam statických snímok a videa pod číselný znak KN 8525 80 99 ako ostatné kamkordéry.
            
         
               (2)
            
            
               Súdny dvor vo svojom rozsudku v spojených veciach C-435/15 a C-666/15 (3) rozhodol, že vykonávacie nariadenie (EÚ) č. 876/2014 je neplatné.
            
         
               (3)
            
            
               Z dôvodu právnej istoty by ustanovenia, ktoré Súdny dvor vyhlásil za neplatné, mali byť z právneho poriadku Únie oficiálne vyňaté.
            
         
               (4)
            
            
               Vykonávacie nariadenie (EÚ) č. 876/2014 by sa preto malo zrušiť.
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Vykonávacie nariadenie (EÚ) č. 876/2014 sa zrušuje.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 26. októbra 2017
      
         
            Za Komisiu
         
         
            v mene predsedu
         
         Stephen QUEST
         
            generálny riaditeľ
         
         
            Generálne riaditeľstvo pre dane a colnú úniu
         
      
   
   
      (1)  Ú. v. EÚ L 269, 10.10.2013, s. 1.
   
      (2)  Vykonávacie nariadenie Komisie (EÚ) č. 876/2014 z 8. augusta 2014 o zatriedení určitého tovaru do kombinovanej nomenklatúry (Ú. v. EÚ L 240, 13.8.2014, s. 12).
   
      (3)  Rozsudok Súdneho dvora z 22. marca 2017, GROFA a i., C-435/15 a C-666/15, ECLI:EU:C:2017:232.